open-index/open-wikipedia-markdown huggingface dataset:
Hayes Lane

**Hayes Lane**, kjent som **Copperjax Community Stadium** av sponsorårsaker, er en fotballstadion i Bromley i England. Stadionet befinner seg mellom Bromley sentrum og Hayes, og fungerer som hjemmebanen til Bromely FC og London City Lionesses. Hayes Lane har en kapasitet på 5 000 tilskuere, hvorav 1 300 er sitteplasser.

## Referanser


## Eksterne lenker
*
Ahmed Awad ibn Auf

**Ahmed Awad ibn Auf** (født 1956 eller 1957) er en sudansk militær offiser og politiker. Han var *de facto* statsoverhode i Sudan i en dag, etter å ha deltatt i det militære statskuppet i Sudan 11. april 2019. Auf var tidligere forsvarsminister i Sudan fra 23. august 2015 til 14. april 2019, og visepresident fra februar til april 2019.

## Militær og politisk karriere
Auf var tidligere sjef for den militære etterretningstjenesten og også stabsleder før han i juni 2010 ble løst fra stillingen som ledd i en militær omorganisering. Etter denne militære karrieren tjenestegjorde han som Sudans ambassadør til Saudi-Arabia og Oman.

Auf var på en liste over personer som ble sanksjonert av USA på grunn av sin påståtte rolle som kontaktperson mellom den sudanske regjeringen og Janjaweed-militsen under Darfur-konflikten og hans nære forbindelser til Iran. Det er lagt fram troverdige påstander om at Auf koordinerte Janjaweed-operasjoner som førte til bombeangrep med Antonov-fly på sivilbefolkninen, angrep mot landsbyer, tvangsforflytninger og massevoldtekter i Tawila i Darfur. Auf er imidlertid ikke blant de som er etterlyst av Den internasjonale straffedomstolen for krigsforbrytelser i Darfur.

Den 23. august 2015 ble han utnevnt til Sudans forsvarsminister av president Omar al-Bashir, en post han hadde til 14. april 2019.

### Visepresident
Auf ble utnevnt til første visepresident i februar 2019 og etterfulgte dermed Bakri Hassan Saleh som følge av at president al-Bashir avsatte regjeringen i kjølvannet av store opptøyer.

### Militærkuppet
Den 11. april 2019 annonserte han på sudansk fjernsyn at presidenten og regjeringen var avsatt, grunnloven var suspendert, og han selv hadde overtatt som statsoverhode. Han sa at de militære hadde overtatt makten for en to års overgangsperiode og at det var innført portforbud etter kl. 22.00. Han sa videre at Sudans luftrom ble stengt i 24 timer, grenseovergangene ble stengt, og det var innført en tre måneders unntakstilstand. Nasjonalforsamlingen ble oppløst, og Auf sa at det ble gjort forberedelser til frie og rettferdige valg. Han trakk seg som president dagen etter på grunn av at mange betraktet ham som en ledende person i det tidligere regimet. Dette inntrykket ble forsterket av hans beslutning om ikke å utlevere al-Bashir til Den internasjonale straffedomstolen. Omar al-Bashir ble i 2008 etterlyst av straffedomstolen etter at det ble framlagt bevis for at han hadde begått folkemord, forbrytelser mot menneskeheten og krigsforbrytelser i Darfur. Som sin siste presidenthandling utnevnte Auf generalinspektøren for de væpnede styrker, generalløytnant Abdel Fattah Abdelrahman Burhan til sin etterfølger.

## Fotnoter

## Referanser
Totally Wicked Stadium

**Totally Wicked Stadium** (tidligere kjent som **Langtree Park**) er en flerbruksarena i St Helens i England. Stadionnet har en kapasitet på 18 000 og er hjemmebanen til rugby league klubben St Helens RFC, og damelaget til Liverpool. 

Den første rugbykampen som ble spilt på Totally Wicked Stadium var mellom St Helens og Widnes 20. januar 2012. St Helens vant kampen 42–24, og stadionnet har fungert som hjemmebanen deres siden.

Fra og med 2024/25-sesongen har Liverpool spilt sine hjemmekamper her.

## Referanser


## Eksterne lenker
*
Carmelo Valenti

**Carmelo Valenti** (født 2. mars 1798 i Marineo nær Palermo i Kongedømmet Sicilia, død 22. september 1882) var en italiensk ordensgeistlig og katolsk biskop.
## Liv og virke
### Prest
Han avla sine religiøse ordensløfter hos redemptoristene den 25. mars 1818, og ble ordinert til prest den 23. mars 1822.
### Biaskop av Matera del Vallo
Den 27. september 1858 utnevnte pave Pius IX ham til biskop av Mazara del Vallo. Han ble bispeviet i kirken *[[San Lorenzo in Panisperna]]* i Roma den 3. oktober 1858 av kardinal Antonio Maria Cagiano de Azevedo fra Konsilskongregasjonen. Blant de medvigslende var den fremtidige kardinal Gustav Adolf von Hohenlohe-Schillingsfürst, titulærerkebiskop av *Edessa di Osroene*, og Jacques-Marie-Joseph Baillès, biskop emeritus av Luçon. 

Som biskop opplevde han hendelsene og omveltningene under *[[Risorgimento]]*, blant annet *de tusens ekspedisjon* (* la spedizione del Mille *), da han ble mistenkt for å være liberal og garibaldianer. 

Etter at kongeriket Italia ble proklamert, sto han overfor konfiskering av bispedømmets eiendeler av den nye stat og nedleggelsen av det biskoppelige presteseminaret. Under koleraepidemien i 1867 stilte han til rådighet en bygning som skulle brukes som ''lazaretto''. 

I 1877 bygde han en akvedukt for byen, på egen bekostning. Han åpnet også et apotek for trengende og tok seg spesielt av byens barnehjem. Han betrodde helligdommen *Vår Frue av Paradis* til redemptoristenes kongregasjon. Han foretok to pastoralbesøk i hele bispedømmet. 

Han døde 22. september 1882.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal Antonio Maria Cagiano de Azevedo (1797-1867) *1844
* Biskop *Carmelo Valenti* (1798-1882) *1858
## Litteratur
* Pietro Pisciotta: *Croce e Campanile, Mazarien Ecclesia*, Mazara del Vallo, Istituto per la Storia della Chiesa mazarese, 2008.

## Referanser
Jimmy Kimmel Live!

***Jimmy Kimmel Live!*** er et amerikansk talkshow som er blitt sendt på ABC siden 26. januar 2003. Programleder er Jimmy Kimmel.

## Referanser


## Eksterne lenker
*
Portugals forsvar

**Portugals forsvar** består av Exército Português (hæren), Marinha Portuguesa (marinen) og Força Aérea Portuguesa (flyvåpenet).

Det samlede styrketall for Portugals væpnede styrker er  aktivt personell, med en reserve på . I tillegg har den halvmilitære nasjonale republikaner&shy;garden en styrke på  personell.

## Referanser


## Eksterne lenker
*
Entry/Exit System

**Entry/Exit System** (**EES**; i norsk oversettelse også kalt **inn- og utreisesystemet**) er et felleseuropeisk datasystem for registrering av grensepasseringer inn og ut av Schengen-området. EES erstatter den manuelle stemplingen av pass, og gir myndighetene bedre oversikt over hvem som oppholder seg i Schengen-området, og hvor lenge de oppholder seg der. 

Alle Schengen-landene skal ta systemet gradvis i bruk fra 12. oktober 2025. Innen seks måneder skal EES være i full drift ved alle grenseoverganger.

EES driftes av eu-LISA.

## Se også
* European Travel Information and Authorisation System
* Schengen Information System

## Referanser


## Eksterne lenker
*
№ 1 Group RAF

**№ 1 Group RAF** er et forband i Royal Air Force, underlagt RAF Air Command og forlagt til RAF High Wycombe. Forbandet har sin historie tilbake til 1. april 1918

Følgende flystasjoner er undergitt № 1 Group:
* RAF Coningsby
* RAF Lossiemouth
* RAF Marham
* RAF Waddington

Ved RAF Lossiemouth og RAF Coningsby leverer forbandet Quick Reaction Alert.

## Referanser


## Eksterne lenker
*
Portula

**Portula** er en by og en kommune i provinsen Biella i regionen Piemonte i det nordlige Italia. Byen har  innbyggere (2023). Portula grenser til kommunene Caprile, Coggiola, Pray, Valdilana.
 
## Referanser


## Eksterne lenker
*
John Hron

**John Antonin Fritz Hron** (1981–1995) var en svensk tenåring som ble drept av fire nynazister ved Ingetorpssjöen utenfor Kungälv i Sverige.

## Hendelsesforløp, drapet.
Om kvelden den 16. august 1995 var Hron ute ved Ingetorpssjøen med vennen, Christian for å overnatte i telt. Tilfeldigvis kom fire nynazistiske ungdommer i aldersgruppen 15 til 18 år dit. 15-åringen gikk på samme skole som Hron, der 15-åringen ble sett på som farlig. 15-åringen mobbet Hron på skolen.

Da nynazistene så de to guttene, pekte 15-åringen ut Hron for de andre nynazistene. De ville at Hron skulle si at han elsket nazister, noe han ikke ville gjøre. De slo og sparket ham gjentatte ganger for å få ham til å si dette.

Etter å ha mishandlet ham en stund, kastet de Hron ut i vannet. Da kviknet han til og svømte vekk. Det var blitt natt og mørkt. Nynazistene ropte at Hron skulle komme tilbake, men han svarte ikke. Da truet de den yngre vennen, Christian til å rope at om Hron ikke kom tilbake skulle de slå ham i hjel. Hron svømte tilbake. Da var det to av nynazistene som tok ham imot.

15-åringen og en ungdom på 18 år mishandlet Hron med gjentatte slag og spark til han var bevisstløs. Etter mishandlingen rullet nynazistene Hron ut i vannet igjen. Denne gangen sank han. Ifølge et vitnemål skal Hron fortsatt ha levd da de tok ham til vannet, men rettsmedisineren uttalte at selv om Hron hadde vært i live på det tidspunktet, ville han sannsynligvis ikke overlevd de omfattende skadene fra mishandlingen. Hrons kamerat Christian haiket hjem og slo alarm. Liket til Hron ble funnet etter søk i vannet.

## Etterspill
De fire nynazistene ble dømt. Daniel Hansson (1977–2018), den 18 år gamle ungdommen som sparket i hjel Hron og rullet ham ut i vannet sammen 15-åringen, fikk åtte års fengsel for mord og ulovlig tvang. 15-åringen ble dømt til fem års fengsel for mord. 17-åringen skulle fylle 18 om 13 dager da drapet fant sted, han ble dømt for grov mishandling og fikk ti måneders fengsel. Til sist, 18-åringen som var den mest passive av nynazistene, ble dømt for å ikke slå alarm på sin mobiltelefon og ikke stanse mishandlingen. Han fikk en straff på fire måneders fengsel.

Hrons foreldre reiste mye rundt på skoler i Sverige for å snakke med elever og lærere om drapet og forebygge rekruttering av ungdom til nynazistiske miljøer.

John Hron er begravd på kirkegården ved Ytterby gamle kirke. Gravsteinen har blitt vandalisert gjentatte ganger.

## Se også

* Holmlia-drapet

## Referanser
Giuseppe Maria Vespignani

**Giuseppe Maria Vespignani** (1800–1865) var en italiensk katolsk prelat, kurieerkebiskop og biskop av Orvieto.
## Liv og virke
### Prest
Han var født i Vespignani-familien og mottok presteordinasjonens sakrament den 21. desember 1822. Han tok doktorgrad i filosofi fra *[[Gregoriana]]* og ble deretter kanoniker i kapittelet i Lateranbasilikaen.
### Kurieerkebiskop
Pave Gregor XVI utnevnte ham til titulærerkebiskop av *Tyana* den 23. juni 1834. Han ble ordinert til biskop den 12. oktober samme år i Velletri av kardinaldekan Bartolomeo Pacca, kardinalbiskop av Ostia og Velletri. Medkonsekratorer var Bernardino Panzacchi OFMObs, biskop av Terracina, Priverno og Sezze, og Geraldo Macioti, hjelpebiskop av Ostia og Velletri. 

Den 23. juni 1834 utnevnte Gregor XVI ham til sekretær for Kongregasjonen for eksaminasjon av biskoper og sekretær for Kongregasjonen for vann og veier. Han tjenestegjorde også som medlem av Konsilskongregasjonen fra 20. mai 1834. Den 5. juni 1841 ble han visegerent i Roma, og fungerte som vikar for kardinalvikar Giuseppe Della Porta Rodiani.

### Biskop-erkebiskop av Orvieto
Den 24. januar 1842 ble han endelig biskop av Orvieto med den personlige tittelen erkebiskop.

Etter 23 år i dette biskoppelige embetet døde han i Orvieto.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Kardinal Giovanni Carlo Boschi (1715–1788) *1760
* Kardinal Bartolomeo Pacca (1756–1844) *1786
* Erkebiskop *Giuseppe Maria Vespignani* (1800–1865) *1834

## Referanser
Ottavio Vitale

**Ottavio Vitale** R.C.J. (født 5. februar 1959 i Grottaglie i provinsen Taranto i Italia) er medlem av rogasjonistene og har vært katolsk biskop av Lezhë i Albania fra 2006.
## Liv og virke
### Prest
Etter gjenopprettelsen av religionsfrihet i Albania i 1990 ble han sendt som misjonær til Balkanlandet, hvor han etablerte en gren av sin orden i Lezhë og arbeidet med pastoral omsorg. Han ble ordinert til prest av erkebiskopen av Taranto, Benigno Luigi Papa OFMCap, den 27. juni 1992.

Den 5. februar 2000 ble han utnevnt til apostolisk administrator for bispedømmet Lezhë.

### Bisklop av Leshë
Den 23. november 2005 utnevnte pave Benedikt XVI ham til biskop av Lezhë. Han ble ordinert til biskop av erkebiskopen av Shkodra-Pult, Angelo Massafra O.F.M., den 6. januar året etter. Medkonsekratorer var den apostoliske nuntius til Albania, erkebiskop John Bulaitis, og erkebiskopen av Durrës-Tirana, Rrok Mirdita.

Biskop Vitales siste regulære forgjenger i dette bispeembedet var Frano Gjini fra 1946 til 1949, og Ndre Lufi fungerte som kapittelvikar og bispedømmeadministrator fra 1949 til 1951. Fra da av hadde det ikke lenger vært mulig med bispeutnevnelser fra Roma i det kummunistisk-ateistiske Albania.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop Angelo Massafra, O.F.M. (1949-) *1997
* Biskop *Ottavio Vitale* R.C.J. (1959-) *2006

## Referanser
RTX Corporation

**RTX Corporation** er en amerikansk teknologibedrift med hovedkontor i Arlington County. I 2023 ble selskapet rangert av *[[Forbes]]* som verdens 79. største.

## Referanser


## Eksterne lenker
*
Minh

**Minh** er et personnavn som brukes både som mannsnavn og kvinnenavn. Navnet betyr «lys» og er vanlig i Vietnam og Kambodsja. En navnebærer er grunnleggeren av den demokratiske republikken Vietnam, Ho Chi Minh (1890–1969).

## Etymologi
*Minh* er dannet av det sino-vietnamesiske tegnet 明, som betyr «lys», «klar» eller «intelligent».

Tilsvarende navn på kinesisk er *[[Ming]]*, og på koreansk *[[Myeong]]* eller *[[Myung]]*. Det samme tegnet 明 brukes for navnene *[[Aki]]* og *[[Akira]]* på japansk.

## Utbredelse
*Minh* er vanlig både som mannsnavn og kvinnenavn i Vietnam og Kambodsja.

|}

|}

## Kjente personer med navnet
Personene i listen er ordnet kronologisk etter fødselsår.
### Menn
* Ho Chi Minh (1890–1969), vietnamesisk president og revolusjonær
* Dương Văn Minh (1916–2001), vietnamesisk politiker og general
* Đặng Nhật Minh (født 1938), vietnamesisk filmregissør
* Quyền Văn Minh (født 1954), vietnamesisk saksofonist
* Lê Lương Minh (født 1962), vietnamesisk diplomat og politiker
* Minh Thai (født 1966), amerikansk Rubiks kube-mester
* Minh Ly (født 1967), vietnamesisk-amerikansk pokerspiller
* Minh Le (født 1977), vietnamesisk-canadisk spillutvikler
* Minh Vu (født 1990), vietnamesisk-amerikansk fotballspiller
### Kvinner
* Vũ Thu Minh (født 1977), vietnamesisk popartist
* Minh Tuyết (født 1978), vietnamesisk-amerikansk popartist
* Lê Ngọc Minh Hằng (født 1987), vietnamesisk skuespiller og sanger
* Minh Tu Nguyen (født ca. 1991), vietnamesisk-amerikansk gründer
* Minh Thùy (født ca. 1992), vietnamesisk sanger og artist

## Referanser


## Eksterne lenker
Roger Hofseth

**Roger Hofseth** (født 1974) er en norsk forretningsmann fra Ellingsøya, Sunnmøre.

Hofseth eier Hofseth BioCare og Hofseth International. Han hadde i 2023 en skattemessig formue på 300 millioner kroner og betalte 7,6 millioner kroner i skatt; ifølge *[[Kapital]]* hadde Hofseth i 2020 en reell formue på rundt 1 milliard kroner. Han var i 2021 den 375. rikeste personen i Norge, ifølge *Kapital*. I 2024 var hans reelle formue på 1,25 milliarder kroner og han betalte omkring 1 million kroner i formueskatt av en skattemessig formue på 100 millioner kroner. Under Arendalsuka 2025 frontet han og Knut Flakk aksjonen for norsk eierskap for å få fjernet formueskatten dersom det ble borgerlig valgseier ved stortingsvalget.

## Referanser
Merita (navn)

**Merita** er et albansk kvinnenavn som betyr «fortjeneste». Navnet er svært vanlig i Kosovo. En navnebærer er den albanske sangeren Merita Halili.

## Etymologi
Navnet *Merita* kommer fra det albanske ordet *mëritë*, som betyr «fortjeneste», «dyktighet» eller «verdighet».
Navnet har også røtter i det latinske *meritus*, som betyr «fortjent» eller «verdig».
*Merita* kan også regnes som en variant av *Merit* eller *[[Merete]]*.

## Utbredelse
*Merita* er i dag et vanlig kvinnenavn i Albania og blant albanske diasporaer. Det er svært vanlig i Kosovo. Navnet brukes også i Finland, Sverige og Norge, men er svært sjeldent. 

|}

## Kjente personer med navnet
Personene i listen er ordnet kronologisk etter fødselsår.
* Merita Gjika (1921–?), albansk forfatter og oversetter
* Merita Ann Allison (født 1940), amerikansk politiker
* Merita Berntsen (født 1969), norsk sandvolleyballspiller
* Merita Arslani (født 1975), albansk sanger og låtskriver
* Merita Bunjaku (født 1980), albansk fotballspiller
* Merita Jashari (født ca. 1980), albansk politiker og aktivist
* Merita Melo (født ca. 1980), albansk folkesanger
* Merita Mehmeti (født 1981), albansk-svensk forfatter og journalist
* Merita Halili (født 1983), albansk sanger og skuespiller
* Merita Dollma (født ca. 1985), albansk poet og forfatter

## Referanser


## Eksterne lenker
Listaháskóli Íslands

**Listaháskóli Íslands** (norsk: Islands kunstakademi) er et universitet i Reykjavík på Island, grunnlagt i 1998. Universitetet har sju studieprogram:
* Arkitektur
* Design
* Film
* Kunstpedagogikk
* Musikk
* Utøvende kunst
* Visuell kunst

## Referanser


## Eksterne lenker
* 
*
Truman State University

**Truman State University** (TSU eller Truman) er et offentlig universitet for humaniora i Kirksville, Missouri, USA. Det hadde 3664 studenter høsten 2024 som tok grader i 55 bachelor- og tolv masterprogrammer.

Universitetet er oppkalt etter USAs president Harry Truman, som var født i Missouri. Fra 1972 til 1996 var skolen kjent som *Northeast Missouri State University*.

## Referanser
Leia (navn)

**Leia** er et engelsk og portugisisk kvinnenavn som betyr «trett». Navnet er relativt sjeldent men har vært et populært jentenavn i Sverige siden 2010-årene. En navnebærer er den fiktive rollefiguren Leia Organa fra Star Wars-universet, spilt av Carrie Fisher. 

## Etymologi
*Leia* er en form av *[[Lea]]* eller *[[Leah]]*, brukt i den greske oversettelsen av Det gamle testamentet. På hebraisk betyr *Leah* «trett» eller «sliten». 
I noen kulturer har *Leia* også blitt tolket som «barn av himmelen» (hawaiisk) eller «løvinne» (latin). 

## Utbredelse
Navnet ble internasjonalt kjent i 1977 gjennom karakteren Leia Organa i Star Wars, og har siden fått økt popularitet.

*Leia* er et relativt sjeldent navn, men har vært et populært navn på jentebarn i Sverige siden 2010-årene.

|}

## Kjente personer med navnet
Personene i listen er ordnet kronologisk etter fødselsår.
* Leia Satsch (1867–1942), tysk holocaustoffer
* Leia Kasumets (1915–1977), estisk skuespiller
* Léia Scheinvar (født 1954), brasiliansk-meksikansk botaniker
* Leia Sfez (født 1980-tallet), fransk modell og influencer
* Leia Stirling (født 1981), amerikansk forsker og professor ved MIT
* Leia Freitas (født 1983), brasiliansk TV-skuespiller
* Leia Dongue (født 1991), mosambikisk basketballspiller
* Leia Behlau (født 1996), tysk skøyteløper
* Leia Zhu (født 2006), britisk-kinesisk fiolinist

## Annen bruk av navnet
* Leia Organa, en rollefigur i Star Wars-universet
* *Leia* var blant de femti vanligste hundenavnene i Norge i en undersøkelse fra 2025.

## Referanser


## Eksterne lenker
Grevlingene (film)

***Grevlingene*** er en norsk barnefilm fra 2025. Filmen var avslutningsfilm i barneprogrammet på Locarno internasjonale filmfestival og åpningsfilm i familieprogrammet på Haugesund Internasjonale Filmfestival.

NRK P3s Filmpolitiet ga filmen terningkast fire, og skrev «Kryss i taket for en ny norsk barnefilm med fornøyelige innslag av både fart, humor og spenning.», samme terningkast fikk den fra *[[Klassekampen]]*, *[[Adresseavisen]]* og nettstedet Filmkikk.no, mens *[[Bergens Tidende]]*, *[[Aftenposten]]* og Barnevakten ga den terningkast tre. *[[Morgenbladet]]* delte ikke ut terningkast, men kalte filmen «Norges første åpent høyrevridde familiefilm» og sammenlignet speiderne med Hitlerjugend.

## Handling
Filmen handler om Bernt, en foreldreløs gutt som kommer i fosterhjem hos Gerd, en woke-aktivist. Bernt har en drøm om å bli med i speideren, slik hans nå avdøde far var.

## Rolleliste
* Kristoffer Joner som Willas
* Caroline Johansen som Gerd
* Nils Elias Olsen som Bernt
* Øystein Martinsen som Gunnar
* Kristoffer Lycke Abrahamsen som Lars
* Thomas Aske Berg som lærer Gudmund
* Mathias Hopland Bjellås som Tommy
* Ellen Kristine Bøe som kommunesekretær Bess
* Bjørn Helge Serigstad Ege som Ronny
* Jakob Mydland som Anton
* Isak O'Brien som Stig
* Nina Ellen Ødegård som Inger-Elise
* Morgan Omdal som fotball-Ole
* Justine Osafo som Jamila
* Henrik Rafaelsen som saksbehandleren Henry
* Tarzan som Nelly
* Nikis Theophilakis som kretsforman Valdemar
* Frank Tønnesen som Frank

## Referanser


## Eksterne lenker
* 
* 
*  ''Grevlingene'', trailer på YouTube
*
Reaksjoner i Israel på Gazakrigen (fra 2023)

**Israelske protester mot Gazakrigen** har blitt arrangert siden Hamas’ terrorangrep 7. oktober 2023 og Israels svar i form av landsdekkende protester, inkludert møter, demonstrasjoner, kampanjer og våker. De tiltakende protestene som har samlet titusenvis, enkelte ganger hundretusenvis, av deltakere skiller seg fra den globale protestbevegelsen ved at de hovedsakelig har fokusert på å få Hamas' gisler løslatt. Den globale protestbevegelsen fokuserer i større grad på kritikk av Israels krigføring og den omfattende humanitære krisen i Gaza.

Det internasjonale kartleggingsprosjektet *Armed Conflict Location & Event Data Project* (ACLED) samler, i tillegg til konfliktdata, data fra protester, inkludert demonstrasjoner og enkelte andre ikkevoldelige hendelser. I perioden fra krigsutbruddet til utgangen av august 2024 ble det gjennomført over  demonstrasjoner i Israel, de aller fleste (86 %) for krav om våpenhvile og løslating av gislene, 40 % krevde regjeringens avgang. Mellom august 2024 og september 2025 ble totalt 1748 demonstrasjoner gjennomført.

## Bring gislene hjem-demonstrasjoner
Bring gislene hjem-markeringer har samlet titusenvis av deltakere siden krigens første måned. Samlinger, manifestasjoner og demonstrasjoner med hovedkravet om at gislene skulle løslates og at den israelske regjeringen skulle gjøre alt for dette, men også med andre slagord. Blant de første var en demonstrasjon i Tel Aviv 14. oktober 2023, en uke etter terrorangrepet, da regjeringen ble kritisert og statsminister Benjamin Netanyahu ble oppfordret til å trekke seg.

 Den største protesten ble gjennomført søndag 1. september 2024, da hundretusenvis av deltakere samlet seg til storstilte protester over hele Israel, med krav om våpenhvile og løslatelse av gislene, etter at seks drepte gisler var blitt hentet ut av IDF. Arrangørene meldte om  deltakere, hvorav  i Tel Aviv alene, i det som var de største demonstrasjonene siden krigen startet. Generalstreik ble annonsert dagen etter.

17. august 2025 var det for andre gang generalstreik og demonstrasjoner samlet flere hundretusen deltakere over hele landet med krav om at regjeringen gikk inn for våpenhvile og løslatelse av gislene.

## Referanser
Lynn Conway

**Lynn Ann Conway** (1938–2024) var en amerikansk informatiker, elektroingeniør og forkjemper for transpersoners rettigheter.

I 1960-årene arbeidet hun hos IBM, der hun utviklet *generalized dynamic instruction handling*, en metode innen eksekvering utenfor rekkefølge som senere ble brukt i de fleste moderne datamaskinprosessorer. Conway ble sagt opp i 1968 etter at hun opplyste om planer om å gjennomgå kjønnsbekreftende behandling. Selskapet ga først en offentlig unnskyldning i 2020.

Etter kjønnsskifte tok hun nytt navn og ny identitet og startet karrieren på nytt. Fra 1973 til 1983 var hun ved Xerox PARC, hvor hun ledet forskningsgruppen «LSI Systems». Hun var en av initiativtagerne til *Mead–Conway-revolusjonen* innen VLSI-mikrobrikkedesign, som i 1980-årene endret fagfeltet.

I 1985 ble hun professor i elektroteknikk og informatikk ved University of Michigan. Hun avsluttet undervisning og forskning i 1998, med tittelen professor emerita. Fra 1999 omtalte hun sin kjønnsbekreftende behandling offentlig og fortsettet som forkjemper for transpersoners rettigheter frem til sin død i 2024.

## Referanser


## Eksterne lenker
*
Camburzano

**Camburzano** er en by og en kommune i provinsen Biella i regionen Piemonte i det nordlige Italia. Byen har  innbyggere (2023). Camburzano grenser til kommunene Graglia, Mongrando, Muzzano, Occhieppo Inferiore, Occhieppo Superiore.
 
## Referanser


## Eksterne lenker
*
Giovanni Peragine

**Giovanni Peragine** (født 1965) er en italiensk katolsk erkebiskop av Shkodra-Pult.
## Liv og virke
### Prest
Giovanni Peragine ble innlemmet i barnabittenes orden den 15. september 1983 og avla sine midlertidige løfter den 23. september 1984. Peragine avla sine evige løfter den 17. november 1991. Han ble presteviet den 10. mars 1993.
### Titulærbiskop, apostolisk administrator av Sør-Albania
Den 15. juni 2017 utnevnte pave Frans ham til titulærbiskop av* Phoenice* og apostolisk administrator av Sør-Albania.  Den 7. september samme år ble han ordinert til biskop av George Anthony Frendo, erkebiskop av Tirana-Durrës. Medkonsekratorer var Charles John Brown, titulærerkebiskop av *Aquileia* og apostolisk nuntius til Albania, og forgjengeren i Sør-Albania, Hil Kabashi, titulærbiskop av *Turres in Byzacena*.
### Erkebiskop av Shkodra-Pult
Giovanni Peragine ble erkebiskop av Shkodra-Pult den 8. januar 2025, og etterfulgte Angelo Massafra, hvis avskjedsøknad på grunn av høy alder ble akseptert samme dag.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop Rrok Kolë Mirdita (1939-2015) *1993
* Erkebiskop George Anthony Frendo O.P. (1946-) *2006
* Erkebiskop *Giovanni Peragine* C.R.S.P. (1965-) *2017

## Referanser
3. serierunde i Women’s Super League 2025/26

Den **tredje serierunden i [[FA Women’s Super League|Women’s Super League]] [[Women’s Super League 2025/26|2025/26]]** startet med to oppgjør fredag 19. september klokken 20:30. Runden ble avsluttet 11. desember med den utsatte kampen mellom Aston Villa og Liverpool.

## Tabell

## Kampfakta

----

----

----

----

----

----

## Referanser
Zelda (navn)

**Zelda** er et engelsk og jiddisk kvinnenavn som betyr «grå kampjomfru» eller «velsignet». Navnet er i dag vanlig i Sør-Afrika. En navnebærer er den amerikanske forfatteren Zelda Fitzgerald (1900–1948), kjent som fra Jazz Age og for sitt ekteskap med F. Scott Fitzgerald.

## Etymologi
*Zelda* er opprinnelig en kortform av *[[Griselda]]*, som kommer fra gammelhøytysk *grisja* *hilda*, og betyr «grå kampjomfru».
I jødisk tradisjon er *Zelda* også en feminin form av *Zelig*, som betyr «velsignet» eller «lykkelig».

## Utbredelse
Navnet ble verdenskjent gjennom Princess Zelda i Nintendo-serien The Legend of Zelda, som debuterte i 1986. Spillfiguren ble oppkalt etter Zelda Fitzgerald.

*Zelda* er i dag et vanlig navn i Sør-Afrika, og har vært populært som navn på jentebarn i Israel på begynnelsen av 2000-årene.

|}

## Kjente personer med navnet
Personene i listen er ordnet kronologisk etter fødselsår.
* Zelda Seguin Wallace (1848–1914), amerikansk operasanger og suffragist
* Zelda Wurgaft (1867–1942), tysk holocaustoffer
* Zelda Sears (1873–1935), amerikansk skuespiller og manusforfatter
* Zelda Kahan (1886–1969), britisk kommunist
* Zelda Popkin (1898–1983), amerikansk krimforfatter
* Zelda Fitzgerald (1900–1948), amerikansk forfatter og kunstner
* Zelda Wynn Valdes (1905–2001), amerikansk motedesigner
* Zelda Schneersohn Mishkovsky (1914–1984), israelsk poet
* Zelda Kaplan (1917–2012), amerikansk sosialite og aktivist
* Zelda Fichandler (1924–2016), amerikansk teaterregissør
* Zelda D'Aprano (1928–2018), australsk feminist og aktivist
* Zelda Nordlinger (1932–2008), amerikansk kvinneaktivist
* Zelda Rubinstein (1933–2010), amerikansk skuespiller
* Zelda La Grange (født 1970), sørafrikansk sekretær for Nelson Mandela
* Zelda Tinska (født 1978), serbisk skuespiller
* Zelda Harris (født 1985), amerikansk skuespiller
* Zelda Williams (født 1989), amerikansk skuespiller og regissør

## Annen bruk av navnet
* *Zelda* var blant de femti vanligste hundenavnene i Norge i en undersøkelse fra 2025.

## Referanser


## Eksterne lenker
Gjergj Volaj

**Gjergj Volaj** (1904–1948) var en albansk katolsk biskop av Sapë i Albania. Etter den kommunistiske maktovertakelse ble han henrettet med eksekusjonspelotong i Shkodër, og kroppen hans ble kastet i en kloakk.
## Liv og virke
### Bakgrunn
Han var eldste sønn til fiskeren Lazër Volaj. Han studerte ved St. Frans Xavier-kollegiet i Shkodër, og dro for å studere teologi i Padova.
### Prest
Den 27. juni 1930 ble han ordinert til prest av erkebiskop Lazër Majda. Etter ordinasjonen ble han sendt til menighetene Mali og Jushit, og fra 1936 til Shkrel.
### Biskop av Sapë
Den 26. juni 1940 ble han utnevnt rul biskop av Sapë: Den 8. september 1940 ble han ordinert til biskop av erkebiskop Leone Giovanni Battista Nigris, apostolisk delegat til Albania. Medkonsekrerende var erkebiskop Gaspër Thaçi av Shkodër, og erkebiskop Nikollë Vinçenc Prennushi O.F.M. av Durrës (Durazzo). På den tiden var han 36 år gammel og den yngste katolske biskopen i verden. 

Frem til 1944 var hans residens i Zadrimë nær Shkodër. I 1944 ble residensen hans ødelagt og plyndret av kommunistiske partisaner, og Volaj søkte tilflukt i landsbyen Nenshat.

Den 26. mai 1946 ledet han begravelsen til erkebiskop Gasper Thaçi. Til tross for hindringer fra kommunistmyndighetene, gikk begravelsesfølget gjennom sentrum av Shkodër, og biskop Volaj holdt en preken der han appellerte til de troende om å bevare den katolske tro og til regjeringen om å stoppe forfølgelsene. 

I januar 1947 ble han arrestert av *[[Sigurimi]]*-tjenestemenn og anklaget for å ha drevet fiendtlig antikommunistisk propaganda. 

Under den korte rettssaken ble han inkriminert av vitneforklaringer fra sine geistlige kolleger Rrok Gurashi og Ndoc Sahaticija. Han ble dømt til døden av en militærdomstol, og hans begjæring om benådning ble avvist av presidentskapet i Folkeforsamlingen. Han ble henrettet med eksekusjonspelotong i Shkodër, og kroppen hans ble kastet i en kloakk. Volaj var den siste biskopen i Sapë bispedømme i kommunistperioden.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Kardinal Willem Marinus van Rossum (1854-1932) *1918
* Kardinal Giuseppe Nogara (1872-1955) *1928 
* Erkebiskop Leone Giovanni Battista Nigris (1884-1964) *1938
* Biskop *Gjergj Volaj* (1904-1948) *1940

## Referanser
Mollie

**Mollie** er et engelsk kvinnenavn med opprinnelse som kjælenavn for Mary, Margaret og Martha. Navnet har vært populært navn på jentebarn i Nord-Irland og Skottland siden 2010-årene. En navnebærer er den britiske sangeren Mollie King, medlem av jentegruppen The Saturdays.

## Etymologi
*Mollie* er en variant av *[[Molly]]*, som igjen er en middelaldersk diminutivform av *[[Mary]]*.
Navnet *Mary* stammer fra hebraisk *[[Miryam]]*, som kan bety «elsket», «opprørsk» eller «bitterhet».
*Mollie* har også vært brukt som kjælenavn for *[[Margaret]]* og *[[Martha]]*.

## Utbredelse
*Mollie* er kjent brukt som et selvstendig navn i Irland og England fra 1700-tallet, og i Norden fra 1800-tallet.

*Mollie* er i dag et relativt sjeldent navn, men har vært et populært navn på jentebarn i Nord-Irland og Skottland i 2010- og 2020-årene.

|}

## Kjente personer med navnet
Personene i listen er ordnet kronologisk etter fødselsår.
* Mollie Arline Kirkland Bailey (ca. 1844–1918), amerikansk sirkusmusiker, sanger og krigssykepleier
* Mollie Sugden (1922–2009), britisk TV-skuespiller
* Mollie Hunter (1922–2012), skotsk forfatter. 
* Mollie Katzen (født 1951), amerikansk kokk og forfatter
* Mollie Hemingway (født 1974), amerikansk politisk kommentator og forfatter
* Mollie King (født 1987), britisk popsanger og programleder
* Mollie Jepsen (født 1999), kanadisk alpinist
* Mollie Eriksson (født 2000), svensk fotballspiller
* Mollie O'Callaghan (født 2004), australsk svømmer

## Annen bruk av navnet
* *Mollie* var blant de femti vanligste hundenavnene i Norge i en undersøkelse fra 2025.

## Referanser


## Eksterne lenker
Podvodnikovbassenget

**Podvodnikovbassenget** er et havbasseng i Polhavet. Den er en del av Amerasiabassenget og ligger mellom Lomonosovryggen i vest og Mendelejevryggen i øst. 
En utløper av Lomonosovryggen skiller Podvodnikovbassenget fra det dypere Makarovbassenget i nord. Det ble oppdaget av sovjetiske forskere i 1950.

## Referanser
Atlungstad gård

**Atlungstad gård** er en storgård i Stange kommune i Innlandet fylke, beliggende vest for Stangebyen og ved Mjøsa. Den er kjent for sin karakteristiske hovedbygning fra 1800-tallet og for Atlungstad Brenneri, et av Norges få operative, historiske potetbrennerier. 

## Historie
Området rundt Atlungstad har vært bebodd siden forhistorisk tid, og arkeologiske funn samt navnet indikerer bosetning tilbake til vikingtiden. Første kjente skriftlige omtale er fra 1400-tallet i Biskop Eysteins jordebok. På 1600-tallet var gården delt i Nord-Atlungstad og Sør-Atlungstad. I annen halvdel av 1800-tallet ble gårdskomplekset samlet under én eier, og dagens hovedbygning ble reist i ca. 1870–75, tegnet av arkitekt Henrik Thrap-Meyer for daværende eier Carl Wedel Jarlsberg. Bygningen er oppført i en stilmiks med tårnpreg inspirert av italiensk renessanse. Gården har vært et kjent samlingssted for embetsmenn og storbønder på Hedmarken, og flere kjente slekter har vært tilknyttet Atlungstad, deriblant Wedel Jarlsberg. 

## Bygninger
Hovedbygningen er oppført i pusset mur med karakteristiske hjørnetårn og et høyt sentralt tårn mot hagen. Interiørene preges av salonger, spisestuer og rom dekorert i 1800-talls stil, med blant annet barokke møbler, hollandske skap og veggmalerier. Flere historiske detaljer er bevart, mens noe av interiøret er modernisert eller satt i museal sammenheng. 

## Atlungstad Brenneri
I 1855 ble Atlungstad Brenneri etablert. Brenneriet produserte først teknisk sprit og senere brennevin. Det er i dag det eneste opprinnelige potetbrenneriet i Norge i drift på sitt opprinnelige sted, og fungerer både som produksjonssted og museum. 

## Nåtid
Gården og brenneriet benyttes i dag til landbruk, kulturarrangementer, omvisninger og selskapslokaler. Atlungstad Brenneri er et nasjonalt kulturminne. Eiendommen omfatter også et større parkanlegg ut mot Mjøsa. 

## Referanser


## Kilder
Izzy

**Izzy** er et sjeldent engelsk fornavn som brukes både som kvinnenavn og mannsnavn. Det har opprinnelse som en kjæleform for navn som begynner på *Is*-. En kvinnelig navnebærer er den britiske sangeren Izzy Bizu, og en mannlig navnebærer er den amerikanske gitaristen Izzy Stradlin, som var med å grunnlegge bandet Guns N' Roses. 

## Etymologi
*Izzy* er et engelsk kjælenavn som brukes for flere navn som begynner med *Is-*, som for eksempel kvinnenavnene *[[Isabel]]*, *[[Isabelle]]*, *[[Isidore]]* og *[[Isidora]]* og mannsnavnene *[[Israel]]* og *[[Isaac]]*.

## Utbredelse
*Izzy* er et sjeldent kvinnenavn, men har vært populært som navn på jentebarn i Mauritius i 2010-årene.

|}

*Izzy* er også kjent brukt som mannsnavn, men svært sjeldent.

## Kjente personer med navnet
Personene i listene er ordnet kronologisk etter fødselsår.
### Kvinner
* Izzy Bizu (født 1994), britisk sanger og låtskriver
* Izzy Rocha (født 1995), brasiliansk TikTok-stjerne
* Izzy Atkin (født 1998), britisk-amerikansk freestylekjører
* Izzy Larsen (født 2000), amerikansk TikTok-stjerne
* Izzy Shne Joachim (født 2000) er en sanktvincentisk svømmer
* Izzy Darnell (født 2006), amerikansk TikTok-stjerne
* Izzy Oona Murphy (født 2016), britisk kjendisbarn
### Menn
* Izzy Stradlin (født 1962), amerikansk gitarist og låtskriver
* Izzy Gordon (født 1963), brasiliansk musiker
* Izzy Judd (født 1984), britisk musiker og Instagram-profil
* Izzy Miller (født 1993), amerikansk musiker
* Izzy Brown (født 1997), britisk fotballspiller

## Annen bruk av navnet
* *Izzy* var blant de femti vanligste hundenavnene i Norge i en undersøkelse fra 2025.

## Referanser


## Eksterne lenker
Bowie (navn)

**Bowie** er et engelsk og nederlandsk fornavn som brukes både som mannsnavn og kvinnenavn. Navnet betyr «blond» og er vanlig i Hongkong.

## Etymologi
*Bowie* er opprinnelig et skotsk etternavn, som stammer fra det gæliske ordet *buidhe*, som betyr «gul» eller «blond», eller fra gæliske *buadhach*, som betyr «seirende» eller «kraftfull».

## Utbredelse
Navnet ble tatt i bruk som fornavn på 1800-tallet, og fikk en økende popularitet etter David Bowies død i 2016.

|}

|}

## Kjente personer med navnet
Personene i listen er ordnet kronologisk etter fødselsår.
### Menn
* Bowie Kuhn (1926–2007), amerikansk jurist og baseballkommissær
* Bowie Wu (født 1932), kinesisk skuespiller og regissør fra Hongkong
* Bowie Hau Chi-keung (født 1956), hongkongkinesisk politiker og landsbyleder
* Bowie Lam (født 1965), hongkongkinesisk TV-skuespiller
* Bowie Tam (født 1987), hongkongkinesisk offentlig person
* Bowie Cheung (født 1991), hongkongkinesisk TV-programleder
### Kvinner
* Bowie Tsang (født 1973), taiwansk popsanger og programleder
* Bowie Cheung (født 1991), hongkongkinesisk TV-programleder
* Bowie Lou Bellour (født 2014), amerikansk kjendisbarn, datter av designeren Rebecca Minkoff
* Bowie Lacey (født 2016), amerikansk kjendisbarn, datter av sangeren Jesse Lacey
* Bowie Rose DeHaan (født 2017), amerikansk kjendisbarn, datter av skuespillerne Dane DeHaan og Anna Wood

## Annen bruk av navnet
**Bowie* var blant de femti vanligste hundenavnene i Norge i en undersøkelse fra 2025.

## Referanser


## Eksterne lenker
Aptonym

Et **aptonym ** er navn som passer godt med tanke på bærerens yrke eller det personen er kjent for. Ordet er skapt ut fra *apt* 'passende' og *-onym* 'navn'

Antonym er **inaptonym**, og ble introdusert av The Washington Post. 

## Eksempler
; Fra norsk 
* Kristine Stavås Skistad, langrennsløper 
* Knut Buen, hardingfelespiller
* Jan-Gunnar Winther, polarforsker som var leder av Norsk Polarinstitutt 
* Olav Johan Sopp norsk lege og mykolog (dvs. soppforsker)
* Sveinung Skule, direktør i utdanningssektoren 
 
 
; Svensk
* Johanna Skottheim, skiskytter 
* Elmer Diktonius, finlandssvensk poet 
* Sarah Sjöström svensk svømmer 
 
 
; Dansk
* Niels Stensen, dansk geolog
 
 
; Engelsk
* Jeff Float, amerikansk svømmer 
* Alexander Graham Bell, oppfinner av telefonen
* George McGovern, amerikansk senator
* Chris Moneymaker, profesjonell pokerspiller
* Bob Rock, kanadisk plateprodusent for flere kjente rocke-band. 
* Scott Speed, amerikansk Formel 1-kjører
* Dylan Armstrong, kanadisk kulestøter 
* William Wordsworth, dikter og forkjemper for utvidelse av opphavsrettigheter 
* Usain Bolt, jamaikansk sprinter (*bolt* er engelsk for lyn) 
* Lance Bass amerikansk sanger 
 
 
; Tysk
* Georges-Eugène Haussmann, fransk byplanlegger (*haus* tysk for hus)
* Karl Schwarzschild, fysiker som forsket på svarte hull (*schwarz* = svart) 
 
 
; Fransk
* Éric Aumonier, katolsk biskop (*aumonier* = kapellan)
* Édith Cresson, var fransk landbruksminister (*cresson* = karse)
* Marco Velo, syklist (*velo* = sykkel)
* Gérald Cyprien Lacroix, kanadisk kardinal (*la croix* = korset)
* Benjamin Millepied, fransk danser (*millepied* = tusen bein)
* Jacques Delors, var fransk finansminister (*de l’or* betyr av gull)
 
 
; Italiensk 
* Raniero Cantalamessa, italiensk kardinal (*canta la messa* = synge messen)
 
 
## Inaptonymer
* Jaime Sin katolsk prest 
 
 
## Referanser
Tormod Tvete Vik

**Tormod Tvete Vik** (født 1975) er en norsk komponist og arrangør bosatt i Göteborg. Han har komponert filmmusikk til kinofilmen *[[Pelle Svansløs (film fra 2020)|Pelle Svansløs]]* (2020), skrevet den symfoniske fortellingen ***Bubblor*** for Göteborgs Symfoniker (urfremført 2023), og gjort arrangementene til Ragnhild Hemsings album *Peer Gynt* (Berlin Classics, 2022).

## Bakgrunn
Tvete Vik er utdannet komponist og har arbeidet i Sverige siden 2002, med virksomhet innen både konsertmusikk og film/TV.

## Karriere
### Film og TV
* *[[Pelle Svansløs (film fra 2020)|Pelle Svansløs]]* (2020) – originalmusikk komponert sammen med Magnus Strömberg. Filmen hadde kinopremiere i januar 2020; Svensk Filmdatabas krediterer begge som komponister. Orkestralpartituret ble utgitt digitalt i 2024 av Universal Music/SF Studios.

### Konsert- og scenemusikk
* ***Bubblor*** (2023) – bestillingsverk for symfoniorkester og forteller for Göteborgs Symfoniker. Skole- og familieproduksjon, urfremført i Göteborgs konserthus i september 2023, med Emilia Hoving som dirigent og tekst av Mats Kjelbye.
* ***Æ sa at du sa*** (2017) – orkesterfortelling/musikkteater for sinfonietta (Ambulo Ensemble); manus av Ståle Kvarme Tørring. Forestillingen ble spilt på 12 kulturhus i Nord-Trøndelag (43 forestillinger) og fikk positiv omtale i Periskop.

### Arrangørarbeid (utvalg)
* ***Peer Gynt*** – arrangementer for hardingfele/fiolin og strykeorkester til Ragnhild Hemsings album med Trondheimsolistene (Berlin Classics, 2022).
* Medarrangør på *Kråkeviks songbok* (2000) med Herborg Kråkevik og Trondheimsolistene (se albumkrediter).

## Publiserte verk (utvalg)
* *Mass to Light from Darkness* (SATB, orgel/strykere) – Gehrmans Musikförlag.
* *Come unto Me* (SATB og piano) – Gehrmans Musikförlag.
* *Hope & Future* (barne-/like stemmer og piano) – Gehrmans Musikförlag.
* *Flykten valde oss / Flight sought us out* (SATB; også versjon for tre kor) – Ejeby Förlag.
* *Jolevariasjonar* (SATB m/orgel) – Norsk Musikkforlag/Notebutikken.

## Diskografi (utvalg)
* *Pelle Svanslös (Orchestral Score)* – Universal/SF Studios, 2024 (med Magnus Strömberg).
* *Peer Gynt* – Ragnhild Hemsing & TrondheimSolistene (arr.), Berlin Classics, 2022.

## Priser og nominasjoner
* *Kjente, kjære og noen glemte barnesanger* (produsent/arrangør) – nominert til Spellemannprisen 2005 (barneplate).

## Referanser

## Eksterne lenker
* 
* IMDb
* Discogs
* YouTube
* Facebook
Sala Biellese

**Sala Biellese** er en by og en kommune i provinsen Biella i regionen Piemonte i det nordlige Italia. Byen har  innbyggere (2023). Sala Biellese grenser til kommunene Chiaverano, Donato, Torrazzo, Zubiena, Mongrando.

## Referanser


## Eksterne lenker
*
Beverley

**Beverley** er en markedsby i East Riding of Yorkshire, England, ca 13 km nordvest for Hull sentrum. Byen Beverly i Massachusetts er oppkalt etter Beverley, som igjen er inspirasjon til Beverly Hills i Los Angeles.

## Historie
Byen ble grunnlagt på 600-tallet av John av Beverley, som blant annet var erkebiskop av York. Biskop John fikk også bygget den første bygningen i området, en kirke viet til evangelisten Johannes. Opprinnelig het byen *Inderawuda* og var en del av det angelsaksiske konkeriket Northumbria. På denne tiden ble stedet kalt *Inderawuda*, som oversatt betyr «i skogen til mennene fra Deira».  

Navnet på byen ble senere endret til *Bevreli* eller *Beverlac*, oversatt til «bever-rydning» eller «bever-sjøen» pga de mange beverkoloniene i Hull-elven på den tiden.

Rundt år 850 ble klosteret på stedet forlatt, trolig pga at byen og området rundt ble inntatt av vikinger (senere omtalt som den store hedenske hæren), som etablerte kongedømmet Jorvík i Yorkshire-området.

Senere ble byen en del av kongeriket England. John av Beverley ble helgenkåret i 1037, og byen var et pilegrimssted resten av middelalderen. De tre siste angelsaksiske erkebiskopene av York bidro til å styrke Beverleys utvikling, særlig gjennom byggingen av domkirken Beverley Minster, som ble påbegynt i 1220.  

Byen fortsatte å vokse under normannerne, og ble en betydelig ullhandelsby og den tiende største bosetningen i England. 

Etter reformasjonen og reduksjonen i pilegrimer ble Beverleys status betydelig redusert. Byen er i dag særlig kjent for hesteveddeløpsbanen Beverley Racecourse.

## Severdigheter
* Beverley Minster - domkirke fra 1420
* St Mary's Church - kirke fra 1530
* Beverley Racecourse - hesteveddeløpsbane fra 1767
* Beverley Guildhall – den gamle laugshallen fra 1320 er på 2000-tallet et lokalt museum
* Beverley Grammar School - skole grunnlagt ca år 700, og trolig eldste skole i Storbritannia
* Beverley Bar - byport fra 1409

### Bildegalleri

Fil:Beverley Minster Exterior.jpg|Beverley Minster ble påbegynt i 1220
Fil:The Guildhall, Register Square, Beverley.jpg|Beverley Guildhall
Fil:County Hall, Cross Street, Beverley - geograph.org.uk - 793357.jpg|Beverley *county hall* ble bygget i 1891 og huser den lokale kommuneadministrasjonen
Fil:Beverley on market day.jpg|Markedsdag i Beverley
Fil:Beverley Racecourse.jpg|*Beverley Racecourse*, veddeløpsbanen i Beverley


## Referanser
Manaf Rawufu

**Manaf Rawufu** (født 2005) er en svensk fotballspiller som spiller for .

## Referanser


## Eksterne lenker
*